Jäänmurtaja (elokuva)

Jäänmurtaja on suomalainen nuorten komedia­elokuva vuodelta 1997. Jääkiekko­juniorien maailmaan sijoittuvan puolipitkän (62 min) elokuvan on ohjannut Heikki Kujanpää ja yhtä pääosaa näyttelee Tommi Korpela. Kujanpään ja Korpelan ohella mukana on myös muita Q-teatterin silloisia näyttelijöitä kuten Antti Raivio ja Hannu Kivioja. Elokuva oli viimeinen vuosina 1990–1996 nuorille elokuvan­tekijöille suunnatun Sparraus­rinki-tuki­ohjelman puitteissa valmistuneesta kahdestatoista elokuvasta. Tukihankkeessa olivat mukana Suomen elokuvasäätiö, Audiovisuaalisen viestintäkulttuurin edistämiskeskus (AVEK), Yleisradio ja MTV3. Alun perin elokuvan piti tuottaa Filminor, mutta sen taloudellisten vaikeuksien vuoksi tuotantoyhtiöksi tuli Silva Mysterium Oy.Rautavuori, Piritta: Sparrausrinki lopetti - Jäänmurtaja jäi viimeiseksi.  Festival News, Tampereen yliopisto 4.3.1998. Viitattu 29.6.2015.

Elokuvan pääosaa näytteli 14-vuotias Sampo Borgar, joka valittiin noin 300 ehdokkaan koekuvausten perusteella. Borgar kuoli neljä vuotta kuvausten jälkeen 18-vuotiaana.

Juoni
14-vuotias Petri haaveilee monien muiden suomalaispoikien tavoin jääkiekko­ammattilaisuudesta. Äiti on kuitenkin jättänyt taitavan jääkiekko­valmentajana tunnetun isän ja ottanut tilalle paikkakunnan surkeimman jääkiekkoilijan, puolustaja Mutasen. Petri löytää kuitenkin tavan saada Mutasesta paras suoritus esiin: hänet pitää suututtaa kunnolla ennen ottelua.
Näyttelijät

Tuotanto
Jäänmurtaja on ensimmäinen suomalainen jääkiekosta kertova näytelmäelokuva. Divarijoukkueitą esittävät pääkaupunkiseudun harrastejoukkueet Länsi-Vantaan Blues ja Vantaan Poliisikiekko. Mukana on myös alan huippunimi Raimo Summanen.

Ohjaaja Heikki Kujanpää on kertonut halunneensa tehdä miesyleisöä kiinnostavan elokuvan, kun tuon ajan kotimaiset elokuvat kertoivat enimmäkseen naisista. Jääkiekko on hänestä kuitenkin vain kehys tarinalle kasvatuksesta ja kilpailusta, ei itse pääaihe. Urheiluvalmennus oli tuttu aihe nuorena pikajuoksua harrastaneelle Kujanpäälle, ja elokuvan kohtauksiin hän kertoi ottaneensa mukaan myös vaikutteita Jouko Turkalta saamastaan opetuksesta Teatterikorkeakoulussa.

Lähteet

Aiheesta muualla
Helena Yläsen arvio elokuvasta HS Nyt-liitteessä
Elokuva Suomen Elokuvakontaktin sivustolla

Luokka:Suomalaiset komediaelokuvat
Luokka:Vuoden 1997 suomalaiset elokuvat
Luokka:Suomalaiset nuortenelokuvat